KOMISSION ASETUS (ETY) N:o 1922/85,
annettu 11 päivänä heinäkuuta 1985,
interventioelinten hallussaan pitämän oliiviöljyn myyntiin saattamista koskevista yksityiskohtaisista säännöistä annetun asetuksen (ETY) N:o 2960/77 muuttamisesta seitsemännen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 231/85(), ja erityisesti sen 12 artiklan 4 kohdan,
sekä katsoo, että
komission asetuksen (ETY) N:o 2960/77(), sellaisena kuin se on viimeksi muutettuna asetuksella (ETY) N:o 2041/83(), 11 artiklassa säädetään myyntihinnan tarkistamisesta oliivilamppuöljyn ja uutetun oliiviöljyn osalta, jos niiden happamuusaste ei vastaa sellaisen öljyn happamuusastetta, jolle vähimmäishinta on vahvistettu; on tarkoituksenmukaista säätää, että myyntihinnan väliaikaisen määrän vahvistamisen yhteydessä se olisi voitava tarkistaa todetun happamuusasteen mukaan; sen vuoksi olisi muutettava sanotun asetuksen 12 artiklan 1 kohta, jossa säädetään myyntihinnan väliaikaisen määrän laskemista koskevista yksityiskohtaisista säännöistä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2960/77 12 artiklan 1 kohdan toinen alakohta seuraavasti:
"Väliaikainen määrä lasketaan kertomalla erän sisällöksi ilmoitettu määrä tästä erästä tarjotulla hinnalla. Oliivilamppuöljyjen ja uutettujen oliiviöljyjen osalta tämä hinta on tarkistettava, 11 artiklan 2 kohdan yksityiskohtaisten sääntöjen mukaisesti, samassa kohdassa tarkoitetun happamuuden määrityksen tuloksen mukaan."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä heinäkuuta 1985.